Mladen Vojičić Tifa

**Mladen Vojičić**, poznatiji po svom nadimku **Tifa**, (rođen 17. oktobra 1960. u Sarajevo, Bosna i Hercegovina) je popularan bosanskohercegovački rok pevač. Postao je poznat širom bivše Jugoslavije po svom kratkotrajnom boravku na mestu pevača Bijelog dugmeta polovinom 1980ih.

Osim što je bio u Bijelom dugmetu, pevao je u brojnim grupama sa različitim stepenom uspešnosti (najpoznatije Vatreni poljubac, Divlje jagode i Teška industrija). Uprkos neosporno sjajnim pevačkim mogućnostima, Tifina impulsivna ličnost i iracionalni karakter su mu se često stojali na putu da postigne još veći uspeh.

Danas, Tifa vodi polu-uspešnu solo karijeru. Živi u Sarajevu, dok radeći provodi vreme u Beogradu.

## Rane godine
Mladen Vojičić je rođen u porodilištu sarajevske bolnice "Koševo", od oca Srbina i majke Hrvatice. Ipak on voli više da ga svi gledaju kao Bosanca, kako se je već izjasnio. Dobio je nadimak "Tifa" pre nego što je napunio četiri godine, jer je mnogo voleo vozove i često je vikao "Ide lokomo**tifa**", pošto je imao problema sa izgovorom glasa "V".

Vrlo rano je počeo da peva. Do svoje pete godine, znao je ceo repertoar Indeksa. Tifa je bio odličan đak u osnovnoj školi. Otprilike u to vreme je postao obožavalac britanske grupe Svit. Završio je gimnaziju, ali se na univerzitetu nije isticao. Pokušao je da pohađa nekoliko fakulteta Univerziteta Sarajevo (mašinski, arhitektonski, geodetski), ali je na kraju napustio svaki od njih, pre nego što je odlučio da se posveti muzici.

## Muzička karijera
### Rani period
U svojoj prvoj grupi je svirao bas gitaru, a počeo je da peva kada se pevač grupe jednog dana nije pojavio na probi. Nakon nekog vremena grupa se raspala, pošto su svi osim Tife izgubili interes za muziku. NJegova poslednja grupa pre odlaska u vojsku se zvala Paradoks. Dok je bio u vojsci, održavao je vezu sa Zlatanom Čehićem, basistom Paradoksa. Takođe su počeli da razmenjuju pakete koji su sadržavali audio kasete na kojima su bile kompozicije koje je komponovao Čehić, a Tifa pisao tekstove. Nakon povratka iz vojske, saznao je da se Paradoks raspao i da se Zlatan pridlužio grupi Top, pa je uzeo nazad tekstove i potražio novu grupu, da bi na kraju ipak završio u Topu. Grupa je postojala do januara 1983.

U međuvremenu su se Sarajevom pronele priče o Tifinom sjajnom glasu, pa su ljudi dolazili njemu sa ponudama da se pridruži njihovim grupama. Ovo je dovelo do angažmana u nekoliko grupa, od kojih nijedna nije potrajala dovoljno dugo da postigne nekakvu popularnost. Tifa je kratko bio član ponovo osnovane grupe Teška industrija, koja je iskoristila njegove tekstove da 1984. snimi povratnički album "*Ponovo sa vama*". Otprilike u to vreme Tifa je počeo da pije i da se drogira; ova dva poroka će ga mučiti narednih nekoliko godina.

### Bijelo dugme

Dok je pokušavao da stupi u kontakt sa Milićem Vukašinovićem radi mogućeg pristupanja njegovoj grupi, Tifa je dobio ponudu iz snova koju nijedan muzičar koji se tek probija nije mogao da odbije. Goran Bregović ga je pozvao da se pridruži Bijelom dugmetu, kao zamena za tek otišlog Željka Bebeka. Ovo je bilo 1984.

Star samo 24 godine, Tifa nije bio dobro pripremljen za trenutnu slavu ka kojoj je krenuo. Da bi stvare bile još gore, njegov alkoholizam i upotrega droge su bili gori nego ikad. Tokom većine snimanja u studiju, Tifa je bio ili pijan ili nadrogiran ili oboje, ali uprkos brojnim ličnim problemima, Bregović je bio vrlo zadovoljan glasom mladog pevača. Nakon što su nekako završili album "*[[Kosovka djevojka]]*", grupa je krenula na ono što će se ispostaviti kao izuzetno problematična turneja. Teret zamenjivanja Željka Bebeka, pevača koji je proveo prethodnih 14 godina sa grupom, je bio pretažak da bi se Tifa izborio sa njim. Bregović i ostali, koji su svim bili znatno stariji i zreliji od novog pevača, su zahtevali disciplinu i profesionalni pristup, ali nisu dobili nijedno. Da bi olakšao pritisak nastupanja pred desetinama hiljada obožavalaca svake druge večeri, Tifa je potonuo još više u zavisnost prema drogi, što ga je učinilo poprilično nemogućim za saradnju. Poslednji nastup sa Bijelim dugmetom Tifa je imao 2. avgusta 1985. u Moskvi. Do oktobra 1985. Bregoviću je konačno bilo dosta i Tifa je napustio grupu.

Iste godine Tifa je izbegao sudski postupak zbog racije u kojoj je uhapšeno mnogo dilera droge. Mnogi su se pitali o okolnostima ovakve akcije, posebno u svetlu činjenice da je bubnjar Bijelog dugmeta Ipe Ivandić 1981. završio dve godine u zatvoru zbog sličnog slučaja posedovanja droge Kružila je priča koja je tvrdila da je Tifa napravio dogovor sa policijom kojim bi optužnica bila povučena u zamenu za davanje informacija o dobavljačima.

Na muzičkoj sceni, njegov prvi korak u solo karijeri je bio duet sa Željkom Bebekom za Bebekov novi projekat "*Armija B*". Dvojica bivših članove Bijelog dugmeta su čak zajedno krenula na turneju, ali se još jednom pokazalo da Tifa nije u stanju da radi pošto je odustao na pola turneje, obrazloživši da ona u ionako nije bila uspešna.

U jesen 1986, Tifa se konačno pridružio Miliću Vukašinoviću u Vatrenom poljupcu i sa njima je snimio album "*-{100% Rock'n'roll}-*".

Nakon što nije uspeo ni ovde da se skrasi, Tifa je završio u Divljim jagodama, ispunivši želju Seada Lipovače da zameni Alena Islamovića nekim iz Bregovićevog klana kao osvetu za Alenov prelazak u Bijelo dugme.

Nakon što je snimio jedan album sa njima, napustio je grupu 1988. i snimio nov materijal pod imenom Tifa & Vlado sa klavijaturistom Vladom Prodanom (koji je ranije takođe svirao u Divljim jagodama i na *"Armiji B"*). Međutim, nijedna izdavačka kuća nije pokazala interes za izdavanje albuma.

1989. uspešno je objavio svoj prvi solo album *"-{No1}-*" koji je snimio sa Tifa bendom, tek osnovanom grupom koju su činili muzičari iz grupa sa kojima je ranije nastupao: Aleksandar Šimraga (nekada u Topu), Vladimi Podanji (Divlje jagode), Mustafa Čizmić (Bolero) i Veso Grumić (Top), uz pomoć Đorđa Ilijana, koji svirao klavijature za vreme snimanja u studiju. Tifa je napisao većinu pesama. Otprilike u isto vreme, Tifa je pokušao da pregovara u prelasku u Atomsko sklonište, koji je tražio zamenu za Serđa Blažića Đosera, ali se ovo nikad nije ostvarilo.

Početkom 1990, Tifa je nastupao na koncertima sa novom postavom Tifa benda, sa Zlatanom Čehićem (saradnikom iz vremena Paradoksa) kao jednim od članova. Tifa je zajedno sa Zlatanom u jesen 1990. objavio svoj drugi solo album *"Samo ljubav postoji"*.

Ostao je u svom rodnom mestu tokom većeg dela opsade Sarajeva. U tom ratnom periodu Tifa se venčao Ljiljanom Matić, devojkom sa kojom je bio u vezi još od 1981. Nakon što su ga brutalno pretukli lokalne siledžije, incident o kom uporno odbija da govori, Tifa je 1995. napustio Sarajevo i otišao u Nemačku. Tamo se još jednom udružio sa Divljim jagodama, a zatim je osnovao svoju grupu. Kratko nakon toga se vratio u Sarajevo i nastavio sa solo karijerom.

Tokom 1995. godine radi na svom narednom albumu "*Dani bez tebe*", na kojem je sarađivao sa Seadom Lipovačom, a tekstove iz Londona je slao Zlatan Arslanagić.

2000. godine sa pesmom "*Evo ima godina*" pobedio je na festivalu Sunčane skale u duetu sa Gordanom Ivandić (sestrom Ipeta Ivandića) i grupom Makadam.

2001. pjeva pjesmu "Zar Je Ljubav Spala Na to" sa grupom Magazin.

Juna 2005. je učestvovao na ponovnom okupljanju Bijelog dugmeta za tri velika oproštajna koncerta, ali i ovde je bilo izveštaja o trvenjima. Navodno su se Tifa i Bebek posvađali u svlačionici na sarajevskom koncertu (prvom u nizu). Zatim, dan pred beogradski koncert (poslednji u nizu), iziritirani Tifa je oštro napao Bregovića i menadžera Raku Marića u intervjuu datom tabloidu Kurir. http://www.kurir-info.co.yu/Arhiva/2005/jun/29/ST-03-29062005.shtml 

2013. godine izdaje svoj sedmi solo album pod nazivom *Spreman sam na sve*.

## Diskografija
* sa Bijelim dugmetom
** 1984. Kosovka djevojka, Diskoton - Kamarad
* sa Vatrenim poljupcem
** 1986. 100% Rock and Roll, Diskoton
* sa Divljim jagodama
** 1988. Konji, Jugoton - Zagreb
* solo karijera
** 1989. -{No1}-, Sarajevo Disk - Sarajevo
** 1990. Samo ljubav postoji, Diskoton BiH - Sarajevo
** 1995. Dani bez tebe, -{InTakt Records GER-Gelsenkirchen-Buer}-
** 1997. Grbavica, -{InTakt Records GER-Gelsenkirchen-Buer}-
** 2000. Ostaću sa tobom, -{InTakt Records GER-Gelsenkirchen-Buer}-
** 2001. Skenderija - Live", -{InTakt Records GER-Gelsenkirchen-Buer}-
** 2002. -{The Best of}- 1984 - 2002, -{Music Star}-
** 2013 -Spreman sam na sve-, Sarajevo disk - Sarajevo

## Reference
 

## Vanjske veze
* Zvanična prezentacija - Voks magazin 
* Nezvanična prezentacija  
* Intervju - kompletna priča, ''Dani'', 5. oktobar. 2001. 
* Skup više intervjua